ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
1 มิ.ย. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ขณะที่ตลาดรอบบ้านยังสลับบวกสลับลบมีทิศทางไม่ชัดเจน สำหรับกลุ่มที่ปรับตัวขึ้นเด่นในภาคเช้าคือกลุ่ม BANK +0.67% นำโดย SCB +2.6% ที่มีการเก็งกำไรข่าวมีผู้สนใจซื้อ SCBLIFE ด้านปริมาณการซื้อขายอยู่ในระดับหนาแน่นที 2.1 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ มองกลุ่มพลังงานจะฉุดให้ดัชนีอ่อนตัวลง จากราคาน้ำมันดิบที่อ่อนตัวลงก่อนการประชุม OPEC ในวันพรุ่งนี้ (เราคาดว่า OPEC จะคงกำลังผลิต) เรายังคงมุมมองบวกต่อกลุ่มอิเล็กทรอนิคส์ และ กลุ่ม ส่งออกอาหาร โดยประเมินว่าค่าเงินบาทมีแนวโน้มอ่อนค่า ทั้งจากเม็ดเงินที่อาจจะไหลกลับจากสินค้าโภคภัณฑ์ และความคาดหวังต่อการขึ้นดอกเบี้ยของ FED
 
วิเคราะห์ทางเทคนิค
TAKUNI-W
ราคาปิด 0.85 บาท
แนวรับ 0.84 บาท
แนวต้าน 1.00, 1.14 บาท
แนว cut loss เมื่อราคาหุ้นใกล้หลุด 0.80 บาท
กราฟ TAKUNI-W ลงลึกเกินไป จน Stoch ต่ำกว่าเขต Oversold ซึ่งเคยดีดตัวกลับอย่างแรงมาแล้ว ในครั้งนี้ เราเริ่มเห็นกราฟแท่งเทียนที่โค้งตัว Uturn ส่งสัญญาณการม้วนกลับมีโอกาสเกิดขึ้นในไม่ช้า จึงแนะนำให้สะสม โดยมีแนวต้านแรก 1.14 บาท
 
เด็กแนว
NNCL  เดิมเคยเป็นหุ้นที่เงียบมาก แทบไม่มีโวลุ่มไปวันๆ  แต่เดือนเมษายนเป็นต้นมามีปริมาณการซื้อขายที่หนาแน่นขึ้นผิดปกติ และราคาหุ้นเดินหน้าขึ้นไปราว 60% ด้วยมือที่มองไม่เห็น สิ่งหนึ่งที่เด็กแนวเห็นข่าวก็คือเรื่องเกี่ยวกับบริษัทในกลุ่มเกษตรขนาดยักษ์ใหญ่ของประเทศ เข้าซื้อที่ดินในนิคมของบริษัทเพื่อตั้งโรงงานผลิตอาหารสำเร็จรูปกว่า 600 ไร่  ถ้าเป็นจริงราคาหุ้นที่เดินหน้ามาก็มีรู้กันไม่กี่คน  มีรู้กันก่อน 
ซึ่งนั่นหมายความว่ามันต้องมีความสำคัญจึงสะสมหุ้นกันไว้ แค่นั้นยังไม่พอข่าวซ่อนที่น่าจับตาคือกลุ่มทุนใหญ่ที่เป็นกลุ่มนิคมจ้องที่จะฮุบบริษัท หรือไม่ก็เข้าเจรจาขอถือหุ้นนั้นเด็กแนวว่ามีกลิ่นเหมือนกัน  ไม่อย่างนั้นจะสะท้อนไปในโวลุ่มและราคาหุ้นทำไมกัน หุ้นแบบนี้ ถ้าไม่มีอะไรดีๆ ใกล้จะเกิดขึ้น ราคาหุ้นมันจะไม่ออกหน้าออกตาได้เพียงนี้ จึงน่าจับตา จับทางเก็งกำไร ส่วนมูลค่าหุ้นหากประเมินด้วย PBV ที่ 1.5 เท่า ก็จะใกล้เคียง 2 บาท ถือว่าน่าสนใจ
กราฟ NNCL แท่งเทียนตีกลับแบบ Bullish Engulfing ทั้งนี้ปริมาณโวลุ่มสะสมหนาแน่นตลอดเดือนจะทำให้มีแรงในการยกระดับราคาหุ้น โดยคาดว่าจะกลับขึ้นไปทกสอบต้าน 1.60 บาท  ทั้งนี้ Stoch เกิดการเด้งตัวช่วงปลายหาง จึงแนะนำเก็งกำไร